સાહેબ મારે ફરિયાદ કરવી છે, પણ મહિલા પોલીસ સ્ટેશન સિવાય કોઈ પણ પોલીસ સ્ટેશનમાં ભલામણ કરી દો હું મારી ફરિયાદ આપી આવીશ, પણ મહિલા પોલીસ સ્ટેશનમાં મારે જવુ નથી. આ વાકય મેં થોડા વર્ષો પહેલા એક ઉચ્ચ પોલીસની ચેમ્બરમાં રજુઆત કરવા આવેલી મહિલાના મોંઢે સાંભળ્યુ હતું આ વાકય સાંભળી મને તો ઠીક પણ ઉચ્ચ પોલીસ અમલદારને પણ આર્શ્ચય થયુ હતું, જયારે આ અમલદારે આવુ કેમ તેનું કારણ પુછયુ હતું ત્યારે મહિલાઓ જવાબ આપ્યો હતો, સાહેબ તેમને વ્યવહાર બહુ ખરાબ હોય છે.. પુરૂષ પોલીસ અધિકારી તો ધ્યાનથી સાંભળે પણ છે પણ મહિલા પોલીસનું તો કઈ પુછશો જ નહીં. જો કે પછીના વાકય આ મહિલા ગળી ગઈ હતી.